**Ministru kabineta noteikumu projekta „Elektronisko izsoļu vietnes noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| **1.** | **Pamatojums** | Ministru kabineta noteikumu projekts „Elektronisko izsoļu vietnes noteikumi” (turpmāk – noteikumu projekts) izstrādāts, izpildot Latvijas Republikas Saeimas 2015. gada 28. maija sēdē trešajā lasījumā atbalstītajā likumprojektā „Grozījumi Civilprocesa likumā” (likumprojekta reģistrācijas numurs 205/Lp12) ietvertā 605.1 panta trešajā daļā un Civilprocesa likuma 605.2 panta otrajā daļā noteikto deleģējumu Ministru kabinetam noteikt kārtību, kādā veic darbības Elektronisko izsoļu vietnē, un kārtību, kādā ziņas par personu tiek iekļautas Izsoļu dalībnieku reģistrā, iekļaujamo ziņu apjomu, kā arī šo ziņu aktualizēšanas un dzēšanas kārtību.Minētajā likumprojektā noteikts likuma spēkā stāšanās termiņš 2015. gada 1. jūlijs. Lai nodrošinātu likumprojektā ietverto grozījumu piemērošanu, vienlaikus ar likumprojekta spēkā stāšanos nodrošināma tajā Ministru kabinetam ietverto deleģējumu izpilde, nosakot kārtību, kādā personas tiek reģistrētas Izsoļu dalībnieku reģistrā, kārtību izsoles sludinājumu izvietošanai Elektronisko izsoļu vietnē, kā arī kārtība, kādā personas piesakās un tiek autorizētas dalībai izsolē un izsoles norises kārtība un veiktas citas darbības Elektronisko izsoļu vietnē. Noteikumu projekts saistīts ar Ministru kabineta 2014. gada 7. aprīļa rīkojumu Nr. 151 apstiprinātā Valdības rīcības plāna Deklarācijas par Laimdotas Straujumas vadītā Ministru kabineta iecerēto darbību īstenošanai 118.2. apakšpunktā Tieslietu ministrijai ietvertā uzdevuma izstrādāt un iesniegt izskatīšanai Ministru kabinetā informatīvo ziņojumu par vienota elektronisko izsoļu modeļa ieviešanas iespējām, lai nodrošinātu godīgas konkurences veidošanos izsoles dalībnieku vidū un vienkāršotu izsoles procesu, padarot to pieejamāku un ekonomiskāku, kā arī Latvijas Nacionālajā attīstības plānā 2014-2020. gadam (apstiprināts ar 2012. gada 20. decembra Latvijas Republikas Saeimas lēmumu) ietvertā uzdevuma, kas paredz elektronisku izsoļu modeļa ieviešanu, izpildi.  |
| **2.** | **Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība** | Saskaņā ar Civilprocesa likuma 557. pantu spriedumu izpildes procesā cita starp var tikt īstenots piespiedu izpildes līdzeklis – piedziņas vēršana uz parādnieka nekustamo īpašumu, to pārdodot. Zvērināti tiesu izpildītāji un maksātnespējas procesa administratori nekustamā īpašuma pārdošanu veic, ievērojot Civilprocesa likumā noteikto kārtību. Nekustamais īpašums tiek pārdots, rīkojot izsoli.Vispārējais piespiedu izsoles procedūras regulējums iekļauts Civilprocesa likuma 73. nodaļā „Piedziņas vēršana uz nekustamo īpašumu” un noteic vispārējo kārtību piedziņas vēršanai uz nekustamo īpašumu, ja piedziņa tiek veikta, pamatojoties uz izpildu dokumentu, un to veic zvērināts tiesu izpildītājs. Atbilstoši šobrīd Civilprocesa likumā noteiktajam regulējumam zvērinātu tiesu izpildītāju un maksātnespējas procesa administratoru rīkotas nekustamā īpašuma izsoles organizē klātienē. Latvijas Republikas Saeima 2015. gada 28. maija sēdē trešajā lasījumā ir atbalstījusi likumprojektu „Grozījumi Civilprocesa likumā” (likumprojekta reģistrācijas numurs 205/Lp12), kas spriedumu izpildes un maksātnespējas procesā paredz pilnībā atteikties no nekustamā īpašuma izsoļu organizēšanas klātienē, mainot izsoles norises formu no izsoles klātienē uz izsoli elektroniskā vidē.Ņemot vērā minēto, atbilstoši likumprojektā Ministru kabineta ietvertajiem deleģējumiem nepieciešams izstrādāt noteikumu projektu, lai noteiktu kārtību, kādā veic darbības Elektronisko izsoļu vietnē, un kārtību, kādā ziņas par personu iekļauj Izsoļu dalībnieku reģistrā, iekļaujamo ziņu apjomu, kā arī šo ziņu aktualizēšanas un dzēšanas kārtību. Noteikumu projekts nosaka kārtību, kādā veic darbības Elektronisko izsoļu vietnē, kā arī kārtību, kādā Izsoļu dalībnieku reģistrā iekļauj ziņas par personu, iekļaujamo ziņu apjomu, kā arī šo ziņu atjaunināšanas un dzēšanas kārtību.Atbilstoši likumprojektā „Grozījumi Civilprocesa likumā” (Nr. 205/Lp12) ietvertajiem grozījumiem Elektronisko izsoļu vietne ir nostiprināta kā vienota platforma, kura pilda gan sabiedrības informēšanas funkciju (ikvienai personai publiski pieejams avots, kurā vienuviet pieejama informācija par visām zvērinātu tiesu izpildītāju un maksātnespējas procesa administratoru rīkotajām aktuālajām nekustamā īpašuma izsolēm), gan kalpo kā zvērinātu tiesu izpildītāju un maksātnespējas procesa administratoru darba vide. Elektronisko izsoļu vietne nodrošina iespēju izvietot nekustamā īpašuma izsoļu sludinājumus, veikt personas atbilstības dalībai izsolē pārbaudi un personu autorizāciju izsolei, noturēt izsoli, veikt likumā noteikto paziņojumu nosūtīšanu izsoles dalībniekiem, kā arī citu ar izsoles organizēšanu un norisis saistītu darbību īstenošanu. Ņemot vērā minēto, noteikumu projekts definē dažādas Elektronisko izsoļu vietnes lietotāju grupas, katrai no tām nosakot piekļuves tiesību līmeni jeb apjomu, kā arī piekļuves tiesību piešķiršanas un anulēšanas pamatus (noteikumu projekta 2 – 6. punkts).Atbilstoši noteikumu projektam ir šādas Elektronisko izsoļu vietnes lietotāju grupas: nereģistrēts lietotājs, reģistrēts lietotājs, solītājs, zvērināts tiesu izpildītājs un maksātnespējas procesa administrators, vietnes administrators. Ņemot vērā piekļuves tiesību piešķiršanas mērķi, katrai no minētajām lietotāju grupām noteikumu projektā paredzēts diferencētu piekļuves tiesību apjoms, kas pamatojams ar personām sprieduma izpildes un maksātnespējas procesa ietvaros noteikto tiesību apjomu (nereģistrētiem lietotājiem, reģistrētiem lietotājiem un solītājiem) vai amata pienākumu izpildes prasībām (zvērināti tiesu izpildītāji un maksātnespējas procesa administratori, vietnes administrators).Reģistrēta lietotāja un solītāja statusa un attiecīgu piekļuves tiesību iegūšanu personām nodrošinās zvērināti tiesu izpildītāji un maksātnespējas procesa administratori, pamatojoties uz personu iniciatīvu.Ievērojot zvērinātiem tiesu izpildītājiem un administratoriem deleģēto funkciju raksturu, elektronisko izsoļu portālu plānots veidot kā valsts informācijas sistēmas - Izpildu lietu reģistra, daļu. Tiesu izpildītāju likuma 156.1 pants paredz, ka zvērināti tiesu izpildītāji, veicot amata darbības, lieto Izpildu lietu reģistru. Zvērinātiem tiesu izpildītājiem un zvērinātu tiesu izpildītāju palīgiem Izpildu lietu reģistra lietotāja tiesības rodas uzsākot pildīt amata pienākumus. Vienlaikus Ministru kabineta 2012. gada 18. decembra noteikumi Nr. 941 „Izpildu lietu reģistra noteikumi” paredz iespēju pēc zvērināta tiesu izpildītāja pieprasījuma nepieciešamības gadījumā nodrošināt piekļuves iespēju reģistrā iekļautajai informācijai par konkrētā zvērināta tiesu izpildītāja iecirkņa lietvedību arī citiem biroja darbiniekiem (piemēram, zvērināta tiesu izpildītāja palīga kandidātam), tādējādi radot iespēju atslogot zvērinātu tiesu izpildītāju darbu un paātrināt veicamo darbu izpildi. Ņemot vērā apstākli, ka lietotāju grupā „zvērināts tiesu izpildītājs un maksātnespējas procesa administrators” esošajām personām Elektronisko izsoļu vietnes lietotāja konts tiks veidots un administrēts Izpildu lietu reģistrā, lietotāju lokam piekļuves tiesības Elektronisko izsoļu vietnei zvērinātiem tiesu izpildītājiem, zvērinātu tiesu izpildītāju palīgiem un to biroja darbiniekiem vietnes lietotāju tiesību piešķiršana saistīta ar Izpildu lietu reģistra lietotāja tiesību iegūšanu. Savukārt maksātnespējas procesa administratoriem un to biroja darbiniekiem, tā kā tie nav Izpildu lietu reģistra lietotāji, Elektronisko izsoļu vietnes lietotāja tiesības tiek piešķirtas pamatojoties uz administratora sertifikāta iegūšanu vai attiecīgi maksātnespējas procesa administratora pieprasījumu.Atbilstoši noteikumu projektam lietotājam piešķirtās piekļuves tiesības tiek anulētas, beidzot pastāvēt tiem apstākļiem, kas bijuši par pamatu šādu tiesību piešķiršanai. Tāpat noteikumu projektā ietverta atruna, ka Tiesu administrācijai arī pēc savas iniciatīvas ir tiesības anulēt piekļuves tiesības Elektronisko izsoļu vietnei, ja tās rīcībā nonākusi informācija, ka lietotājs veicis darbības, kas vērstas pret vietnes un tajā iekļauto datu drošību. Tādējādi nodrošinot pārzinim rīcības brīvību, īstenojot tam normatīvajos aktos noteiktās funkcijas - veikt pasākumus, lai aizsargātu vietnes lietotāju Elektronisko izsoļu vietnē ievadīto informāciju pret nesankcionētu piekļuvi. Piekļuves tiesības var tikt anulētas arī pēc paša lietotāja pieprasījuma. Elektronisko izsoļu vietnes tehniskais risinājums paredz zvērinātam tiesu izpildītājam un maksātnespējas procesa administratoram saziņu ar elektronisko izsoļu vietnē reģistrētiem, kā arī izsolēm autorizētiem lietotājiem organizēt, visus ar izsoles organizēšanu un norisi saistītos paziņojumus sūtot uz reģistrētam lietotājam Elektronisko izsoļu vietnē izveidotu lietotāja kontu (noteikumu projekta 8. punkts).Elektronisko izsoļu vietnē iekļautās informācijas nesankcionētas apstrādes novēršanai noteikumu projekts Elektronisko izsoļu vietnes lietotajiem nosaka pienākumu nodrošināt tam piešķirto piekļuves tiesību rekvizītu glabāšanu un neizpaušanu trešajām personām (noteikumu projekta 8. – 10. punkts).Ar mērķi nodrošināt Elektronisko izsoļu vietnē iekļauto datu un tajā organizēto izsoļu norises drošību noteikumu projekts vienlaikus nosaka Tiesu administrācijas pienākumu nodrošināt jebkuru ar Elektronisko izsoļu vietnē iekļautiem datiem veiktu darbību (ierakstīšana, labošana, apskate, dzēšana) vēstures saglabāšanu (noteikumu projekta 11. punkts).Vietnē iekļautās informācijas nesankcionētas apstrādes novēršanai, kā arī, lai nodrošinātu valsts informācijas sistēmas pārzinim personas datu apstrādi regulējošos normatīvajos aktos noteikto funkciju un pienākumu kvalitatīvu īstenošanu, vietnes programmatūra nodrošina iespēju pārzinim redzēt visus aktīvos un neaktīvos vietnes lietotājus, katra lietotāja pēdējās autentifikācijas laiku un IP adresi, no kuras autentifikācija veikta, kā arī iespēja redzēt katra lietotāja (izņemto nereģistrēta lietotāja) veiktās darbības vietnē. Līdz ar to, reģistra pārziņa rīcībā pastāvīgi būs aktuālā informācija par visiem Elektronisko izsoļu vietnes lietotājiem. Atbilstoši noteikumu projektam vēstures saglabāšana par lietotāja veiktajām darbībām ar Elektronisko izsoļu vietnē iekļautiem datiem tiek nodrošināta arī gadījumā, ja lietotāja konts tiek dzēsts. Minētais pamatojams gan ar nepieciešamību nodrošināt ar valsts informācijas sistēmu drošības pārvaldību saistītu jautājumu risināšanu, gan ar Civilprocesa likumā noteikto tiesas spriedumu izpildes kārtību, tai skaitā izsoles rezultāta noteikšanas un apstiprināšanās kārtību (piemēram, saskaņā ar Civilprocesa likuma 610. pantu izsoles aktā, kas tiek noformēts pēc izsoles noslēguma, norādāma informācija par visām izsolē solītajām cenām un norādāmai visu solītāju vārdi un uzvārdi).Noteikumu projekta II. nodaļā „Personas reģistrēšana Izsoļu dalībnieku reģistrā” tiek noteikta kārtība, kādā ziņas par personu tiek iekļautas Izsoļu dalībnieku reģistrā, kā arī iekļaujamo ziņu apjomu, ziņu aktualizēšanas un dzēšanas kārtību. Personām, kuras vēlas piedalīties zvērināta tiesu izpildītāja vai maksātnespējas procesa administratora rīkotās nekustamā īpašuma izsolēs, jāreģistrējas Elektronisko izsoļu portāla ietvaros uzturētā Izsoļu dalībnieku reģistrā (noteikumu projekta 13. punkts). Šāda reģistrācija personai jāveic tikai vienu reizi. Pēc personas reģistrēšanas Izsoļu dalībnieku reģistrā tai Elektronisko izsoļu vietnē tiek izveidots pastāvīgs lietotāja konts (noteikumu projekta 20. punkts), kurā piedāvātie tehniskie risinājumi ļauj reģistrētam lietotājam veikt tālākas Civilprocesa likumā noteiktās darbības, lai pieteiktos dalībai konkrētā izsolē un piedalītos solīšanas procesā. Personai ir tiesības pieteikties reģistrēšanai Izsoļu dalībnieku reģistrā jebkurā brīdī, neatkarīgi no tā, vai persona ir izvēlējusies konkrētu jau izsludinātu nekustamā īpašuma izsoli, kurā tā vēlas piedalīties, vai arī savu dalību zvērināta tiesu izpildītāja vai maksātnespējas procesa administratora rīkotās nekustamā īpašuma izsolēs kā iespējamu apsver nākotnē. Noteikumu projekts paredz Izsoļu dalībnieku reģistrā reģistrēt tikai fiziskas personas. Juridiskas personas dalību izsolē nodrošina ar fiziskas personas starpniecību, kura nepieciešamības gadījumā attiecīgi reģistrējas Izsoļu dalībnieku reģistrā un iegūst reģistrēta lietotāja statusu. Noteikumu projektā (noteikumu projekta 13. – 14. punkts) noteiktais Izsoļu dalībnieku reģistrā iekļaujamās informācijas apjoms aptver informāciju, kāda saskaņā ar Civilprocesa likumā noteikto nekustamā īpašuma izsoles organizēšanas un norises kārtību zvērināta tiesu izpildītāja un maksātnespējas procesa administratoru rīcībā nodrošināma par personām, kuras piesakās dalībai izsolē. Atbilstoši noteikumu projektā paredzētajam Izsoļu dalībnieku reģistrā ziņas par personu var tikt iekļautas divos veidos no (noteikumu projekta 15. – 21. punkts):- personai patstāvīgi veicot reģistrāciju, izmantojot elektronisko pakalpojumu vienotajā valsts un pašvaldību pakalpojumu portālā [www.latvija.lv](http://www.latvija.lv) pieejamo elektronisko pakalpojumu „Par E-izsoļu portāla dalībnieka dalību konkrētā izsolē”;- klātienē pēc savas izvēles pie jebkura zvērināta tiesu izpildītāja vai maksātnespējas procesa administratora. Kā primāru reģistrēšanās veidu noteikumu projekts paredz lietotāja patstāvīgi veiktu reģistrēšanos elektroniskā formā. Šāda reģistrēšanās plānota, izmantojot elektronisko pakalpojumu vienotajā valsts un pašvaldību pakalpojumu portālā [www.latvija.lv](http://www.latvija.lv) piedāvātos autentifikācijas rīkus - eID karti, elektroniskā paraksta viedkarte eME vai internetbankas starpniecība. Vienlaikus ievērojot apstākli, ka ne visām personām ir pieejami minētie autentifikācijas rīki (tie personām nav noteikti kā obligāti, turklāt portālā [www.latvija.lv](http://www.latvija.lv) piedāvātā iespēja autentificēties ar internetbankas rekvizītiem neaptver visas kredītiestādes), reģistrācija iespējama arī klātienē pie zvērināta tiesu izpildītāja vai maksātnespējas procesa administratora. Reģistrēšanās klātienē kā vienīgā reģistrācijas forma ir attiecināta arī uz tām personām, par kurām ziņas netiek iekļautas Iedzīvotāju reģistrā. Minētais saistīts ar apstākli, ka, veicot elektronisku reģistrēšanos, personas pašrocīgi ievadītās ziņas par sevi personas identificējošā informācija tiek tiešsaistes datu pārraides režīmā pārbaudīta Iedzīvotāju reģistrā. Gadījumā, ja persona nav reģistrēta Iedzīvotāju reģistrā, personas identitātes pārbaude attālināti nav iespējama.Lai maksimāli atvieglotu reģistrēšanos klātienē, lūgumu par reģistrāciju, neatkarīgi no izsoles organizētāja, persona var iesniegt pēc savas izvēles jebkuram zvērinātam tiesu izpildītājam vai maksātnespējas procesa administratoram, piemēram, izvēloties savai dzīves vietai tuvāko. Veicot reģistrāciju klātienē, personai jāiesniedz zvērinātam tiesu izpildītājam vai maksātnespējas procesa administratoram attiecīga satura rakstveidā noformēts iesniegums un jāuzrāda derīgs personas apliecinošs dokuments. Zvērināts tiesu izpildītājs vai maksātnespējas procesa administrators, kuram persona iesniegusi iesniegumu. pārbauda, vai iesniegumā norādītas visas nepieciešamās ziņas un, ja netiek konstatētas neatbilstības, nekavējoties veic ziņu iekļaušanu reģistrā.Kad zvērināts tiesu izpildītājs vai maksātnespējas procesa administrators, pamatojoties uz personas iesniegumu, ziņas par personu iekļāvis Izsoļu dalībnieku reģistrā, tai tiek piešķirti autentifikācijas rīki, kas tiek nosūtīti uz personas norādīto elektroniskā pasta adresi. Tiesu administrācija kā Elektronisko izsoļu vietnes pārzinis nodrošina lietotājiem piešķiramo autentifikācijas rīku atbilstību valsts informācijas sistēmu vispārējās drošības prasību regulējošos normatīvo aktu nosacījumiem. Lai novērstu tādu darbību veikšanu Elektronisko izsoļu vietnē, kas varētu kaitēt gan lietotāja, gan trešo personu interesēm, lietotāja rekvizītus drīkst izmantot tikai konkrētais reģistrētais lietotājs, kuram tie piešķirti. Piešķirto piekļuves rekvizītu maksimālai slepenības nodrošināšanai, noteikumu projektā ietverta prasība pēc personas reģistrēšanas Izsoļu dalībnieku reģistrā 24 stundu laikā veikt pirmreizējo autorizāciju Elektronisko izsoļu vietnē ar sākotnēji piešķirtajiem rekvizītiem un obligāti pirmās autorizācijas laikā veikt paroles nomaiņu (noteikumu projekta 21. punkts). Minētās prasības neievērošanas gadījumā autorizācijas Elektronisko izsoļu vietnē ar sākotnēji piešķirtajiem rekvizītiem tiek bloķēta un jaunu piekļuves rekvizītu saņemšanai personai 30 dienu laikā atkārtoti klātienē jāvēršas pie zvērināta tiesu izpildītāja vai maksātnespējas procesa administratora. Atbilstoši Civilprocesa likumā noteiktajam Izsoļu dalībnieku reģistrā iekļautajām personām ir pienākums paziņot par izmaiņām to datos. Pēc personas reģistrēšanas Izsoļu dalībnieku reģistrā, personai autentificējoties savā lietotāja kontā, ir nodrošināta iespēja patstāvīgi veikt par sevi norādīto ziņu aktualizēšanu, ja tās ir mainījušās (noteikumu projekta 23. punkts). Kā izņēmums noteikumu projektā ir norādītas ziņas, kas raksturo reģistrēta lietotāja pārstāvības tiesības (ziņas par reģistrēta lietotāja pārstāvamo personu un pilnvarojuma apjomu). Šādas ziņas iespējams aktualizēt tikai ar zvērināta tiesu izpildītāja vai maksātnespējas procesa administratora starpniecību klātienē iesniedz ziņu izmaiņu pamatojošus pierādījumus (piemēram, jaunu pilnvaru).Noteikumu projekta III. nodaļa „Izsoles sludinājuma izvietošana Elektronisko izsoļu vietnē” nosaka ar nekustamā īpašuma izsoles sludinājuma ievietošanu un uzturēšanu Elektronisko izsoļu vietnē pamata prasības. Prasības attiecībā uz nekustamā īpašuma izsoles sludinājuma tekstu ir noteiktas Civilprocesa likumā. Elektronisko izsoļu vietnē ievietotajam sludinājuma tekstam ir pilnībā jāatbilst minētajām prasībām. Elektronisko izsoļu vietnes funkcionalitāte paredz zvērinātu tiesu izpildītāju un maksātnespējas procesa administratoru sagatavotos sludinājumus publicēšanai oficiālajā izdevumā „Latvijas Vēstnesis” sagatavot un nosūtīt elektroniski. Atbilstoši noteiktumu projektam sludinājums par nekustamā īpašuma izsoli Elektronisko izsoļu vietnē tiek izvietots datumā, kāds zvērināta tiesu izpildītāja vai maksātnespējas procesa administratora sludinājumā norādīts kā izsoles sākuma datums, tādējādi nodrošinot, ka Elektronisko izsoļu vietnē būs pieejama informācija tikai par solīšanai pieejamajām izsolēm. Savukārt par plānotājam izsolēm jebkuram interesentam informācija tāpat kā līdz šim būs pieejama oficiālajā izdevumā „Latvijas Vēstnesis”.Noteikumu projektā ietverta prasība pēc sludinājuma nosūtīšanas publicēšanai saglabāt tā saturu Elektronisko izsoļu vietnē nemainīgu. Lai gan Elektronisko izsoļu vietnē tiek izvietots nekustamā īpašuma izsoles sludinājuma teksts, Civilprocesa likums nosaka obligātu prasību nodrošināt nekustamā īpašuma izsoļu paziņojumu publicēšanu oficiālajā izdevumā „Latvijas Vēstnesis”, lai nodrošinātu minēto paziņojumu saistošo statusu, kas tiek piešķirts oficiālajām publikācijām saskaņā ar Oficiālo publikāciju un tiesiskās informācijas likuma 2. pantu, proti, oficiālais izdevums „Latvijas Vēstnesis” ir Latvijas Republikas oficiālais izdevums, un tajā publicētā informācija ir oficiāla publikācija. Oficiālā publikācija ir publiski ticama un saistoša. Ņemot vērā minēto Elektronisko izsoļu vietnē ievietotā sludinājuma teksts nedrīkst atšķirties no oficiālajā izdevumā „Latvijas Vēstnesis” publicētā. Noteikumu projekta IV. nodaļā „Pieteikšanās dalībai izsolē un personas autorizācija dalībai konkrētā izsolē” ietverta kārtība, kādā Elektronisko izsoļu vietnes reģistrēts lietotājs var pieteikties dalībai konkrētā sevis izvēlētā nekustamā īpašuma izsolē.Ja reģistrēts lietotājs vēlas pieteikties izsludinātā izsolē, pēc autentificēšanās savā Elektronisko izsoļu vietnes lietotāja kontā tam, izmantojot vietnē paredzēto tehnisko risinājumu, jānosūta lūgums par autorizēšanu dalībai izsolē tam zvērinātam tiesu izpildītajam vai maksātnespējas procesa administratoram, kurš konkrēto izsoli izsludinājis (noteikumu projekta 28. punkts).Saskaņā ar Civilprocesa likumā noteikto persona, kura vēlas piedalīties nekustamā īpašuma izsolē, iemaksā zvērināta tiesu izpildītāja depozīta kontā nodrošinājumu 10 procentu apmērā no sludinājumā norādītā nekustamā īpašuma novērtējuma. Papildus tam saistībā ar elektronisku izsoļu ieviešanu spriedumu izpildes un maksātnespējas procesā atbilstoši Ministru kabineta 2014. gada 26. augusta protokola Nr. 45 54. § 9. punktā un 12.2. apakšpunktā noteiktajam Ministru kabineta 2013. gada 17. septembra noteikumi Nr. 871 „Tiesu administrācijas maksas pakalpojumu cenrādis” papildināti ar jauniem maksas pakalpojumiem, kas saistīti ar Elektronisko izsoļu portāla izmantošanu. Atbilstoši iecerei par pakalpojuma „Elektronisko izsoļu vietnes dalībnieka dalība konkrētā izsolē” maksa katram reģistrētam lietotājam, kurš vēlēsies pieteikties dalībai konkrētā izsolē, tiks noteikta 15 *euro* apmērā par katru izsoli.Ņemot vērā minēto, zvērināts tiesu izpildītājs un maksātnespējas procesa administrators Civilprocesa likumā noteiktajā termiņā (piecu darba dienu laikā no autorizācijas lūguma saņemšanas), izmantojot Elektronisko izsoļu vietnē pieejamo rīku autorizē personu dalībai izsolē, pirms tam pārliecinoties gan par Civilprocesa likumā noteikto šķēršļu personas dalībai izsolē neesamību, gan abu iepriekš minēto maksājumu veikšanu (noteikumu projekta 29. punkts).Elektronisko izsoļu vietne attiecībā uz katru obligāti veicamo maksājumu, kas saistīts ar dalību izsolē, nodrošina automātisku rēķinu sagatavošanu, personai piesakot autorizācijas lūgumu dalībai izsolē. Izveidoto rēķinu apmaksu personai ir iespēja veikt vienā no šādiem veidiem:- veicot maksājumu kredītiestādē, maksājuma mērķī norādot precīzu informāciju par rēķinu (rēķina datums un numurs);- veicot maksājumu, izmantojot Elektronisko izsoļu vietnē piedāvāto maksājumu rīku ar internetbankas starpniecību.Noteikumu projekts paredz, ka, autorizējot personu dalībai izsolē, Elektronisko izsoļu vietnes sistēma izveido unikālu identifikatoru, kas sistēmai ļauj atpazīt konkrēto solītāju starp citiem solītājiem un nošķirt to veiktos solījumus. Lai izslēgtu varbūtību solītājus, kuri piedalās vairākās izsolēs, citām personām identificēt un tādējādi maksimāli novērstu iespēju negodprātīgām personām, veicot saskaņotas darbības, ietekmēt citus solītājus, katram solītājam Elektronisko izsoļu vietnes sistēma izveido jaunu unikālu identifikatoru dalībai katrā izsolē, kurai tas autorizēts. Izstrādājot Elektronisko izsoļu vietnes tehnisko risinājumu, saglabāta iespēja personai piedalīties zvērinātu tiesu izpildītāju un maksātnespējas procesa administratoru rīkotās izsolēs ar pārstāvja starpniecību. Detalizēta kārtība, kādā īstenojama dalība, izsolē ar pārstāvja starpniecību noteikta noteikumu projekta V. nodaļā „Dalība izsolē ar pārstāvja starpniecību”.Saglabājot līdz šim spēkā esošo kārtību, kādā persona var piedalīties zvērinātu tiesu izpildītāju un maksātnespējas procesa administratoru rīkotās izsolēs ar pārstāvja starpniecību, noteikumu projekts nosaka, ka pamats reģistrētu lietotāju autorizēt dalībai izsolē citas fiziskas personas pārstāvības gadījumā ir notariāli apliecināta pilnvara, bet juridiskas personas pārstāvības gadījumā - rakstveidā noformēta pilnvara vai dokumenti, kas apliecina amatpersonas tiesības bez īpaša pilnvarojuma vienpersoniski pārstāvēt juridisko personu. Pilnvarojumu piedalīties izsolē citas personas vārda reģistrēts lietotājs reģistrē klātienē pēc savas izvēles pie jebkura zvērināta tiesu izpildītāja vai maksātnespējas procesa administratora, iesniedzot attiecīga satura lūgumu un pilnvarojumu pamatojošus dokumentus (noteikumu projekta 33. - 35. punkts). Atvieglota pilnvarojuma reģistrēšanas kārtība noteikumu projektā (36. punkts) paredzēta attiecībā uz gadījumiem, kad reģistrēts lietotājs pārstāv Latvijas Uzņēmumu reģistrā reģistrētu juridisku personu un tā tiesības bez īpaša pilnvarojuma vienpersoniski pārstāvēt konkrēto juridisko personu (tai skaitā uz prokūras pamata) reģistrētas Uzņēmumu reģistrā. Šādā gadījumā pilnvarotā persona pilnvarojumu patstāvīgi reģistrē Elektronisko izsoļu vietnē. Šādas atvieglotas kārtības paredzēšana pamatojama ar apstākli, ka Elektronisko izsoļu vietnes sistēma nodrošina tiešsaistes režīmā reģistrēta lietotāja tiesību pārstāvēt juridisku personu pārbaudi Uzņēmumu reģistra komercreģistrā katru reizi, kad reģistrēts lietotājs vēlas ar saviem piekļuves rekvizītiem autentificēties Elektronisko izsoļu vietnē kā juridiskas personas pārstāvis. Ja pilnvarojums izbeidzies, ieinteresētajām personām (pilnvarotājam vai pilnvarniekam) ir jāvēršas pie zvērināta tiesu izpildītāja vai maksātnespējas procesa administratora, kurš sākotnēji pilnvarojumu reģistrējis, lai tas aktualizētu informāciju Izsoļu dalībnieku reģistrā (noteikumu projekta 37. punkts).Elektroniskā formā organizējamas izsoles norises kārtība ir detalizēti noteikta Civilprocesa likuma 608. pantā (solījumu veikšanas un reģistrēšanas kārtība, izsoles ilgums u.c.). Noteikumu projekts papildus tam nosaka Elektronisko izsoļu vietnes solītājiem papildus piedāvātu maksas pakalpojumu, kas atvieglo solījumu reģistrēšanu – automātisko izsoles soli (noteikumu projekta 39. punkts). Atšķirībā no līdz šim noteiktās kārtības, atbilstoši kurai izsoles norisei tiek noteikts konkrēts brīdis (konkrēts datums un laiks), ar Civilprocesa likumā veiktajiem grozījumiem noteikts konceptuāli atšķirīgs modelis, nosakot, ka izsole noris 30 dienas. Proti, izsole sākas nekustamā īpašuma izsoles sludinājumā norādītajā datumā un laikā un noslēdzas trīsdesmitajā dienā pulksten desmitos. Lai atvieglotu personām dalību izsolē, minētais pakalpojums ļauj attiecībā uz katru nekustamā īpašuma izsoli, kurā reģistrēts lietotājs ir autorizēts, atsevišķi norādīt maksimālo summu, kādu solītājs gatavs solīt par izsolāmo objektu, tādējādi akceptējot iespēju Elektronisko izsoļu vietnes sistēmai, ievērojot Civilprocesa likumā noteikto izsoles soli un ņemot vērā citu solītāju reģistrētos solījumus, automātiski veikt solījumus līdz iestatītajai summai. Līdz ar to solītājam nav nepieciešams pastāvīgi visas izsoles norises laiku aktīvi sekot līdzi izsoles gaitai. Vienlaikus noteikumu projekts paredz iespēju solītājam jebkurā brīdī, neatkarīgi no tā, vai solītāja iepriekš norādītā maksimālā summa ir vai nav sasniegta, deaktivizēt automātiskā izsoles soļa lietošanu un turpināt veikt solījumus parastā kārtībā.Atbilstoši noteikumu projektā paredzētajam informācija par noslēgtajām izsolēm (informācija par izsolīto īpašumu un augstāko nosolīto cenu) Elektronisko izsoļu vietnē jebkuram nereģistrētam lietotājam publiski būs pieejama 30 dienas no izsoles slēgšanas dienas. Pēc izsoles noslēgšanas sistēma automātiski sagatavo izsoles aktu atbilstoši Civilprocesa likumā noteiktajām prasībām izsoles akta saturam. Elektronisko izsoļu vietnē elektroniski sagatavots izsoles akts ir derīgs bez zvērināta tiesu izpildītāja vai maksātnespējas procesa administratora paraksta. (Noteikumu projekta 41. un 42. punkts). Šāda prasība noteikumu projektā ietverta, pamatojoties uz apstākli, ka izsoles akta sagatavošana tiek nodrošināta automātiski, par pamatu ņemot Elektronisko izsoļu vietnē reģistrētos datus par izsoli, izsolei autorizētajiem solītājiem, to veiktajiem solījumiem un augstāko nosolīto cenu. Turklāt atbilstoši Civilprocesa likumā paredzētajam minēto aktu nosolītājam zvērināts tiesu izpildītājs un maksātnespējas procesa administrators nosūta Elektronisko izsoļu vietnē, proti, uz reģistrētā lietotāja kontu. Paredzētā izsoles akta sagatavošanas un nosūtīšanas kārtība elektroniskā formā atzīstama par drošu, jo datu sagatavošana un nosūtīšana Elektronisko izsoļu vietnes ietvaros izsoles akta saņēmējam ļauj gūt pārliecību par to, ka dokumenta sagatavotājs ir zvērināts tiesu izpildītājs vai maksātnespējas procesa administrators (paziņojumu sūtīšana reģistrētam lietotājam uz tā Elektronisko izsoļu vietnes kontu ir slēgta trešajām personām).Elektronisko izsoļu vietnes drošības uzraudzību un administrēšanu nodrošina sistēmas pārzinis – Tiesu administrācija – atbilstoši Ministru kabineta 2005. gada 11. oktobra noteikumos Nr. 765 „Valsts informācijas sistēmu vispārējās drošības prasības” noteiktajam un Civilprocesa likumā paredzētajam attiecībā uz zvērinātu tiesu izpildītāju un maksātnespējas procesa administratoru informēšanu par konstatētiem Elektronisko izsoļu vietnes tehniskiem traucējumiem. Vienlaikus noteikumu projekts precizē Civilprocesa likumā lietoto terminu „būtiski tehniski traucējumi”, kas ir pamats noslēgtas izsoles atzīšanai par nenotikušu vai procesā esošas izsoles pārtraukšanai. Proti, tehniski traucējumi ir uzskatāmi par būtiskiem, ja Elektronisko izsoļu vietnes darbības traucējumu dēļ solīšana nav bijusi iespējama laika posmā, kas kopā veido vairāk nekā 10 procentus no kopējā izsoles laika vai šādi traucējumi, neatkarīgi no to ilguma, bijuši pēdējās 72 stundās pirms izsoles noslēguma vai konstatēts sistēmas drošības pārkāpums.Tāpat noteikumu projektā iekļauts noslēguma jautājums, kas paredz noteikt termiņu - 2015. gada 1. jūliju, ar kuru noteikumu projekts stājas spēkā. Minētais pamatojams ar apstākli, ka grozījumu Civilprocesa likuma 73. nodaļā, kas saistīti ar nekustamā īpašuma izsoles organizēšanu Elektronisko izsoļu vietnē, spēkā stāšanās noteikta 2015. gada 1. jūlijā. Lai nodrošinātu likumprojektā ietverto grozījumu piemērošanu, proti, izsoļu organizēšanu un noturēšanu elektroniskā vidē, noteikumu projektam jāstājas spēkā vienlaikus ar Civilprocesa likuma grozījumiem.  |
| **3.** | **Projekta izstrādē iesaistītās institūcijas** | Tiesu administrācija, Latvijas Zvērinātu tiesu izpildītāju padome un biedrība „Latvijas Sertificēto maksātnespējas procesa administratoru asociācija”. |
| **4.** | **Cita informācija** | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| **1.** | **Sabiedrības mērķgrupas, kuras tiesiskais regulējums ietekmē vai varētu ietekmēt** | Sabiedrības mērķgrupas kopējo skaitlisko apmēru noteikt nav iespējams.Sabiedrības mērķgrupa, kuras intereses ietekmē šis noteikumu projekts, ir personas, kuras ir iesaistītas spriedumu izpildes un maksātnespējas procesā (piedzinēji un parādnieki) kā nekustamā īpašuma izsoļu dalībnieki.Ikvienai fiziskai personai, kurai piemīt tiesībspēja un rīcībspēja darījumu ar nekustamiem īpašumiem veikšanai, ir tiesības pieteikties zvērinātu tiesu izpildītāju un maksātnespējas procesa administratoru rīkotās izsolēs un piedalīties solīšanā (pēc provizoriskajiem Centrālās statistikas pārvaldes datiem Latvijā 2014. gada septembrī bija 1,993 miljoni iedzīvotāju). Vienlaikus tiesības piedalīties zvērinātu tiesu izpildītāju un maksātnespējas procesa administratoru rīkotās nekustamā īpašuma izsolēs ir juridiskām personām. Atbilstoši Uzņēmumu reģistra apkopotajiem statistikas datiem 2014. gada oktobra beigās reģistrēti 126739 uzņēmumi (uzņēmējsabiedrības). Tāpat noteikumu projekts attiecas uz zvērinātiem tiesu izpildītājiem, kuriem turpmāk būs pienākums lietot Elektronisko izsoļu portālu, organizējot parādniekam piederoša īpašuma pārdošanu. Atbilstoši Ministru kabineta 2010. gada 19. janvāra noteikumiem Nr. 66 „Noteikumi par zvērinātu tiesu izpildītāju skaitu, viņu amata vietām, iecirkņiem un to robežām” maksimālais zvērinātu tiesu izpildītāju skaits ir 116. Tāpat noteikumu projekts attiecas uz maksātnespējas procesa administratoriem. Saskaņā ar Maksātnespējas reģistra datiem 2014. gada oktobrī ir ierakstīti 338 maksātnespējas procesa administratori.Vienlaikus noteikumu projekts attiecas uz Elektronisko izsoļu vietnes pārzini – Tiesu administrāciju, tās vadītāju vai pilnvarotajām personām, amatpersonām. |
| **2.** | **Tiesiskā regulējuma ietekme uz tautsaimniecību un administratīvo slogu** | Noteikumu projektam ir pozitīva ietekme uz tautsaimniecību.Mainotzvērinātu tiesu izpildītāju un maksātnespējas procesa administratoru rīkoto nekustamo īpašumu izsoļu formu no izsoles klātienē uz elektronisku vidu, tai skaitā ar noteikumu projektā ietverto regulējumu tiek nodrošināta godīga konkurence starp solītājiem. Turklāt tiek nodrošināts plašāks izsoles dalībnieku loks (pieteikšanās izsolei un dalība izsolē tiek organizēta elektroniski, nodrošinot iespēju piedalīties izsolē neatkarīgi no solītāju faktiskās atrašanās vietas), kas kopsakarā ar godīgas konkurences nodrošināšanu starp izsoles dalībniekiem un sabiedrības uzticības līmeņa paaugstināšanu zvērinātu tiesu izpildītāju un administratoru rīkotajām izsolēm veicinās parādnieka mantas pārdošanu par pēc iespējas augstāku cenu un līdz ar to lielākas atgūtās summa kreditoriem.Lai pieteiktos dalībai zvērinātu tiesu izpildītāju un maksātnespējas procesa administratoru rīkotās nekustamā īpašuma izsolēs, personām salīdzinājumā ar šā brīža tiesisko regulējumu turpmāk pirms pieteikties dalībai konkrētā izsludinātā izsolē būs nepieciešams reģistrēties Izsoļu dalībnieku reģistrā. Taču, ievērojot to, ka minētā reģistrēšanās veicama tikai vienu reizi neatkarīgi no izsoļu skaita, kurā persona plāno piedalīties, proti, minētajai reģistrācijai nav terminēta rakstura, turklāt reģistrēšanos patstāvīgi iespējams veikt elektroniski, atzīstams, ka noteikumu projekts kopumā samazina administratīvo slogu izsoles procesa dalībniekiem. Noteikumu projekta tiesiskais regulējums pēc būtības nemaina tiesību un pienākumu apjomu zvērinātiem tiesu izpildītajiem un maksātnespējas procesa administratoriem izsoles organizēšanas un norises procesā. Minētajai sabiedrības mērķgrupai tiek mazināts administratīvais slogs, paredzot ar izsoles organizēšanu un norisi saistīto paziņojumu sagatavošanu un nosūtīšanu personām, kuras vēlas pieteikties dalībai izsolē un jau autorizētiem izsoles dalībniekiem elektroniski, izmantojot Elektronisko izsoļu vietnes piedāvātos tehniskos risinājumus. Izsoles norisē vairs nebūs nepieciešama tieša zvērināta tiesu izpildītāja un maksātnespējas procesa administratora dalība, jo izsoles norises process tiks organizēts neklātienes formā. Noteikumu projektā ietvertā prasība personām reģistrēties Izsoļu dalībnieku reģistrā, kā arī reģistrēt pilnvarojuma pārstāvēt izsolē citu fizisku personu vai juridisku personu palielinās zvērinātu tiesu izpildītāju un maksātnespējas procesa administratoru administratīvo slogu, jo pienākums nodrošināt personu un to pilnvarojumu reģistrēšanu Izsoļu dalībnieku reģistrā noteikts zvērinātiem tiesu izpildītājiem un maksātnespējas procesa administratoriem. Gadījumā, ja Izsoļu dalībnieku reģistrā vēlēsies reģistrēties persona, par kuru ziņas netiek iekļautas un aktualizētas Iedzīvotāju reģistrā, kā arī personas, par kurām ziņas Iedzīvotāju reģistra likumā noteiktajos gadījumos un kārtībā tiek iekļautas un aktualizētas Iedzīvotāju reģistrā, bet kurām nav pieejami portālā [www.latvija.lv](http://www.latvija.lv) piedāvātie autentifikācijas rīki, zvērinātiem tiesu izpildītājiem un maksātnespējas procesa administratoriem būs minētās personas jāpieņem klātienē, jāpārbauda personas norādītās ziņas un jāveic to ievade Izsoļu dalībnieku reģistrā. Tāpat minētās darbības būs jāveic gadījumā, ja reģistrēts lietotājs vēlēsies pieteikties dalībai izsolē kā pilnvarnieks citai fiziskai personai vai Latvijas Uzņēmumu reģistrā nereģistrētai juridiskai personai vai uz rakstveidā noformētas pilnvaras pamata. Attiecībā uz spriedumu izpildes un maksātnespējas procesa ietvaros rīkotajām nekustamā īpašuma izsolēm nav pieejami statistikas dati, kas ļautu izdarīt secinājumus par izsoles dalībnieku loku. Taču pieņemot, ka pārliecinoši lielākā daļa no izsoles dalībniekiem ir Latvijas rezidenti ekonomiski aktīvā vecumā, kā arī Latvijā reģistrēti komersanti, prognozējams, ka vairumā gadījumu personas reģistrēšanos Izsoļu dalībnieku reģistrā veiks patstāvīgi, neizmantojot zvērinātu tiesu izpildītāju un maksātnespējas procesa administratoru palīdzību, kā arī pilnvarojumu pārstāvēt juridisku personu būs iespējams pārbaudīt tiešsaistes režīmā Elektronisko izsoļu vietnē. Tāpat noteikumu projekts palielinās administratīvo slogu Tiesu administrācijas amatpersonām un darbiniekiem, kurai būs jāveic Elektronisko izsoļu vietnes pārziņa funkcijas.  |
| **3.** | **Administratīvo izmaksu monetārs novērtējums** | Aprēķinos ir izmantoti šādi pieņēmumi:- vidējā darba alga – 4,78 *euro* stundā (Centrālās statistikas pārvaldes dati: **2014 gadā mēneša vidējā bruto darba samaksa valstī bija 765 *euro*);****- degvielas cena – 1,3 *euro* litrā;****-**automašīnas ar vidēja tilpuma motoru degvielas vidējais patēriņš - ~ 8 litri degvielas uz 100 kilometriem.**Reģistrēšanās Izsoļu dalībnieku reģistrā un/vai pilnvarojuma reģistrēšana klātienē pie zvērināta tiesu izpildītāja vai maksātnespējas procesa administratora. Izmaksas personai:**Rakstveidā noformēta lūguma sagatavošana par personas reģistrēšanu Izsoļu dalībnieku reģistrā vai pilnvarojuma reģistrēšanu vidēji prasīs 20 minūtes. Claiks = 4,78 (vidējā darba samaksa stundā) : 3 = 1,59 *euro*.Pieņemot, ka vidējais attālums līdz tuvākajam zvērinātam tiesu izpildītājam vai maksātnespējas procesa administratoram (ceļš turp un atpakaļ) ir ~ 30 km.Cceļs = 2,4 (degvielas patēriņš uz 30 km) x 1,3 = 3,12 *euro*.Informācija ir sniedzama vienu reizi.Subjektu skaits, uz kuru attiecas noteikumu projektā paredzētā reģistrācijas lūguma iesniegšana nav prognozējams. Cadministratīvās izmaksas kopā = Claiks + Cceļs x 1=1,59 +3,12x1=4,71 *euro* vienai personai.**Izmaksas zvērinātam tiesu izpildītājam un maksātnespējas procesa administratoram:**Personas pieņemšana klātienē, lūgumā norādīto datu pārbaude, informācijas ievade Izsoļu dalībnieku reģistrā un personas iesnieguma apstrāde atbilstoši dokumentu lietvedības kārtošanas prasībām (saņemtā lūguma noformēšana glabāšanai) vidēji prasīs 45 minūtes.Cadministratīvās izmaksas kopā = 4,78 (vidējā darba samaksa stundā) : 60 min x45min=3,58 *euro* par viena reģistrēšanas lūguma apstrādi.Attiecībā uz zvērinātiem tiesu izpildītājiem un maksātnespējas procesa administratoriem nav attiecināmas izmaksas par ceļa izdevumiem, jo ieinteresētās personas ar reģistrācijas lūgumiem vērsīsies pie zvērinātiem tiesu izpildītājiem un maksātnespējas procesa administratoriem to pieņemšanas vietās (birojos).Subjektu skaits, uz kuru attiecas noteikumu projektā paredzētā reģistrācijas lūguma iesniegšana nav prognozējams. Dati par gada ietvaros zvērinātu tiesu izpildītāju rīkoto nekustamā īpašuma izsoļu skaitu liecina, ka, piemēram 2013. gadā sprieduma izpildes procesā tika rīkotas 8579 nekustamā īpašuma izsoles. Taču ziņas par nekustamā īpašuma izsoļu skaitu nevar tikt izmantotas kā ticami izejas dati reģistrācijas lūgumu skaita prognozei. Reģistrācija Izsoļu dalībnieku reģistrā katrai personai, kura vēlas piedalīties solīšanā, veicama tikai vienu reizi, savukārt viena un tā pati persona var piedalīties vairākās izsolēs (piemēram, būtisku izsoles dalībnieku daļu veido tieši tādu juridisku personu pārstāvji, kuru uzņēmējdarbība saistīta ar nekustamo īpašumu iegādi). Tāpat nav izejas datu, kas ļautu prognozēt klātienē veicamo pilnvarojumu reģistrācijas gadījumu skaitu.Papildus šobrīd spēkā esošajam tiesiskajam regulējumam, kas nosaka nekustamā īpašuma izsoļu organizēšanas un norises kārtību spriedumu izpildes un maksātnespējas procesā, personām radīsies papildus izmaksas, kas saistītas ar Elektronisko izsoļu portāla izmantošanu. Saistībā ar elektronisku izsoļu ieviešanu spriedumu izpildes un maksātnespējas procesā atbilstoši Ministru kabineta 2014. gada 26. augusta protokola Nr. 45 54. § 9. punktā un 12.2. apakšpunktā noteiktajam tiks izstrādāts Ministru kabineta noteikumu projekts „Grozījumi Ministru kabineta 2013. gada 17. septembra noteikumos Nr. 871 „Tiesu administrācijas maksas pakalpojumu cenrādis””, definējot maksas pakalpojumu veidus, kas saistīti ar Elektronisko izsoļu portāla izmantošanu. Atbilstoši iecerei par pakalpojuma „Par elektronisko izsoļu vietnes dalībnieka dalību konkrētā izsolē” maksa katram reģistrētam lietotājam, kurš vēlēsies pieteikties dalībai konkrētā izsolē, tiks noteikta 15 *euro* apmērā. Minētais summas apmērs ir samērīgs, salīdzinot ar ieguvumu, ko tas paredz. Lai segtu daļēji izdevumus par Elektronisko izsoļu vietnes uzturēšanu ilgtermiņā, paredzēts arī pakalpojums „Par katras izsoles organizēšanu Elektronisko izsoļu vietnē zvērinātiem tiesu izpildītājam un maksātnespējas administratoriem” un par pakalpojuma izmantošanu tiks iekasēta maksa 15 *euro* apmērā. Minētās summas samaksu Tiesu administrācijai nodrošinās zvērināts tiesu izpildītājs un maksātnespējas procesa administrators, summu ieskaitot attiecīgi sprieduma izpildes izdevumos vai maksātnespējas procesa izdevumos. Vienlaikus plānots noteikt maksu par papildus Elektronisko izsoļu vietnē piedāvāto papildus pakalpojumu „Par E-izsoļu portāla automātisko izsoles soli”, ar kura palīdzību būs iespējams iestatīt maksimālo plānoto summu, kādu solītājs gatavs maksāt par konkrēto objektu. Maksu par šāda pakalpojuma izmantošanu plānots noteikt 5 *euro* apmērā. Minētā pakalpojuma izmantošana izsolei autorizētajiem vietnes lietotājiem nav noteikta kā obligāta, lai nodrošinātu dalību izsolē, līdz ar to nerada personām papildus finansiālu slogu.Minēto izmaksu apmērs tiks noteikts ar Ministru kabineta noteikumiem. Līdz ar to personas, kuras vēlēsies piedalīties sprieduma izpildes vai maksātnespējas procesa ietvaros organizētā nekustamā īpašuma izsolē, būs informētas par izmaksu apmēriem. |
| **4.** | **Cita informācija** | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **1.** | **Nepieciešamie saistītie tiesību aktu projekti** | Vienlaikus ar noteikumu projektu nodrošināmi grozījumi Ministru kabineta 2013. gada 17. septembra noteikumos Nr. 871 „Tiesu administrācijas maksas pakalpojumu cenrādis”, nosakot maksu par Tiesu administrācijas nodrošinātu pakalpojumu „Par E-izsoļu vietnes dalībnieka dalību konkrētā izsolē”, „Par katras izsoles organizēšanu Elektronisko izsoļu vietnē zvērinātiem tiesu izpildītājiem un maksātnespējas procesa administratoriem” un „Par Elektroniskās izsoļu vietnes automātisko izsole soli (nodrošina iespēju nopirkt uz katru izsoli „automātisko izsoles soli” solīšanas procesa atvieglošanai)”.  |
| **2.** | **Atbildīgā institūcija** | Tieslietu ministrija. |
| **3.** | **Cita informācija** | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| **1.** | **Plānotās sabiedrības līdzdalības un komunikācijas aktivitātes saistībā ar projektu**  | Iecere par vienota elektronisko izsoļu modeļa ieviešanu spriedumu izpildes un maksātnespējas procesa ietvaros tika izvērsta Tieslietu ministrijas sagatavotajā informatīvajā ziņojumā „Par elektronisko izsoļu ieviešanas iespējām spriedumu izpildes un maksātnespējas procesā”, kas 2014. gada 26. augustā izskatīts un atbalstīts Ministru kabinetā (Ministru kabineta sēdes prot. Nr. 45 54.§). Vienota elektronisko izsoļu modeļa spriedumu izpildes un maksātnespējas procesos ieviešana ietverts kā viens no prioritārajiem valdības pasākumiem tiesiskuma stiprināšanai Deklarācijā par Laimdotas Straujumas vadītā Ministru kabineta iecerēto darbību. Minētie dokumenti ir publiski pieejami Ministru kabineta mājas lapā internetā. Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu Tieslietu ministrijas mājaslapā.Lai cita starp informētu par jautājumiem, kas skar Elektronisko izsoļu vietnes izveidošanu un plānoto izsoļu organizēšanas kārtību elektroniskā vidē, Tieslietu ministrija 2015. gada 22. aprīlī organizēja preses konferenci.  |
| **2.** | **Sabiedrības līdzdalība projekta izstrādē**  | Noteikumu projekts izstrādāts sadarbībā ar Latvijas Zvērinātu tiesu izpildītāju padomi un biedrību „Latvijas Sertificēto maksātnespējas procesa administratoru asociācija”. Minētās institūcijas noteikumu projekta izstrādē piesaistītas kā zvērinātu tiesu izpildītāju un maksātnespējas procesa administratoru pārstāvības institūcijas.Procesa apraksts „Kārtība personas dalībai elektroniskā formā organizētā izsolē sprieduma izpildes un maksātnespējas procesā” 2015. gada 8. maijā tika ievietots Tieslietu ministrijas mājas lapā sabiedriskai apspriedei. |
| **3.** | **Sabiedrības līdzdalības rezultāti**  | Latvijas Zvērinātu tiesu izpildītāju padome un biedrība „Latvijas Sertificēto maksātnespējas procesa administratoru asociācija” kopumā atbalsta noteikumu projektu.Atbilstoši biedrības „Latvijas Sertificēto maksātnespējas procesa administratoru asociācija” izteiktajiem iebildumiem noteikumu projekts papildināts, nosakot, ka nepieciešamības gadījumā pēc maksātnespējas procesa administratora pieprasījuma iespēja lietot Elektronisko izsoļu vietni maksātnespējas procesa administratoram noteikto piekļuves tiesību apjomā tiek nodrošināta arī maksātnespējas procesa administratora biroja darbiniekiem. Tāpat normatīvi nostiprināta iespēja maksātnespējas procesa administratoram nodrošināt piekļuves tiesības Elektronisko izsoļu vietnei arī attiecībā uz tām lietām, kurās tiek veiktas amata darbības aizvietošanas kārtībā (Maksātnespējas likuma 28. pants). Biedrība „Latvijas Sertificēto maksātnespējas procesa administratoru asociācija” cita starp izteikusi ierosinājumu informācijas par sertificētiem maksātnespējas procesa administratoriem, kas nepieciešama piekļuves tiesību piešķiršanai un anulēšanai, nodošanu vietnes pārzinim nodrošināt automatizēti no Uzņēmumu reģistra. Minētais jautājums ir tehniski risināms, nodrošinot datu apmaiņu starp Elektronisko izsoļu vietnes sistēmu un Uzņēmu reģistra uzturētājām informācijas sistēmām. Noteikumu projekta 3.4. apakšpunkts ir formulēts, cita starp pieļaujot arī šādu risinājumu.Biedrība „Latvijas Sertificēto maksātnespējas procesa administratoru asociācija” ir vērsusi uzmanību uz apstākli, ka noteikumu projektā maksātnespējas procesa administratoram noteiktais pienākums atsevišķos gadījumos nodrošināt personu reģistrāciju.Izsoļu dalībnieku reģistrā klātienē var radīt papildu administratīvo un finansiālo slogu. Biedrība rosinājusi noteikt maksu par šāda pakalpojuma sniegšanu. Ņemot vērā apstākli, ka likumprojekta „Grozījumi Civilprocesa likumā” (likumprojekta reģistrācijas numurs 205/Lp12) ietvertā 605.1 panta trešajā daļā Ministru kabinetam noteiktais deleģējums neparedz noteikt jebkāda veida maksas pakalpojumus un šādu pakalpojumu maksas apmērus, ierosinājums nav ņemts vērā noteikumu projekta izstrādes ietvaros. Jautājumu par reģistrācijas maksas noteikšanu Tieslietu ministrija sadarbībā ar Latvijas Zvērinātu tiesu izpildītāju padomi un biedrību „Latvijas Sertificēto maksātnespējas procesa administratoru asociācija” izvērtēs, nepieciešamības gadījumā izstrādājot attiecīgu tiesisko regulējumu, līdz 2016. gada 1. janvārim – datumam, no kura saskaņā ar likumprojektā „Grozījumi Civilprocesa likumā” (likumprojekta reģistrācijas numurs 205/Lp12) paredzēto prasība par nekustamo īpašumu izsoļu organizēšanu elektroniskā vidē attiecināma uz maksātnespējas procesa administratoriem. Viedokļi par Tieslietu ministrijas mājas lapā ievietoto procesa aprakstu „Kārtība personas dalībai elektroniskā formā organizētā izsolē sprieduma izpildes un maksātnespējas procesā” nav saņemti. |
| **4.** | **Cita informācija** | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| **1.** | **Projekta izpildē iesaistītās institūcijas**  | Noteikumu projekta izpildi atbilstoši spriedumu izpildes procesa un maksātnespējas procesa norisi regulējošos normatīvajos aktos nostiprinātajai kompetencei nodrošinās zvērināti tiesu izpildītāji un maksātnespējas procesa administratori.Elektronisko izsoļu vietnes pārziņa un turētāja funkcijas īstenos Tiesu administrācija.  |
| **2.** | **Projekta izpildes ietekme uz pārvaldes funkcijām un institucionālo struktūru.****Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem**  | Ar noteikumu projektu tiek paplašinātas Tiesu administrācijas funkcijas. Tiesu administrācija īstenos Elektronisko izsoļu vietnes pārziņa un turētāja funkcijas.Saskaņā ar Ministru kabineta 2014. gada 26. augusta sēdē pieņemto lēmumu (prot. Nr.45 54. § 9. un 10. punkts) Izpildu lietu reģistra Elektronisko izsoļu vietnes uzturēšanas izmaksas (tai skaitā 2 jaunu amata vietu finansēšana) un vietnes papildinājumu izstrādes izmaksas 2015. gadā un turpmāk nodrošināmas no Tiesu administrācijas ieņēmumiem, kas saņemti par Izpildu lietu reģistra Elektronisko izsoļu vietnes lietošanu.Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.  |
| **3.** | **Cita informācija** | Nav. |

*Anotācijas III un V sadaļa  – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

04.06.2015. 13:11

5788

E.Timpare

67036829, Evija.Timpare@tm.gov.lv